title: Rådets gennemførelsesforordning (EU) nr. 263/2014 af 14. marts 2014 om gennemførelse af artikel 11, stk. 4, i forordning (EU) nr. 753/2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan

text:
               15.3.2014

               DA

               Den Europæiske Unions Tidende

               L 76/11

      RÅDETS GENNEMFØRELSESFORORDNING (EU) Nr. 263/2014
   af 14. marts 2014
   om gennemførelse af artikel 11, stk. 4, i forordning (EU) nr. 753/2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 753/2011 af 1. august 2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan (1), særlig artikel 11, stk. 4, og
   ud fra følgende betragtninger:

               (1)

               Rådet vedtog den 1. august 2011 forordning (EU) nr. 753/2011.

               (2)

               Den 31. december 2013 ændrede FN's Sikkerhedsråds komité, der er nedsat i henhold til punkt 30 i Sikkerhedsrådets resolution 1988 (2011), listen over personer, grupper, virksomheder og enheder, der er omfattet af restriktive foranstaltninger på baggrund af situationen i Afghanistan.

               (3)

               Bilag I til forordning (EU) nr. 753/2011 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag I til forordning (EU) nr. 753/2011 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. marts 2014.

            På Rådets vegne

         M. CHRISOCHOIDIS

            Formand

      (1)  EUT L 199 af 2.8.2011, s. 1.

      BILAG
      I.   Oplysningerne i listen i bilag I til forordning (EU) nr. 753/2011 om nedennævnte personer erstattes af de nedenfor anførte oplysninger.

      A.   Personer knyttet til Taleban

                  1.

                     Abdul Kabir Mohammad Jan (alias A. Kabir)

                     Titel: Maulavi. Grunde til opførelse på listen: a) andenviceminister for økonomiske anliggender i Talebanstyrets Ministerråd, b) Talebanstyrets guvernør for Nangarharprovinsen, c) chef for det østlige område under Talebanstyret. Fødselsdato: ca. 1963. Fødested: Pul-e-Khumri- eller Baghlan Jadid-distriktet, Baghlanprovinsen, Afghanistan. Nationalitet: afghansk. Andre oplysninger: a) aktiv i terroraktioner i Østafghanistan, b) indsamler penge fra narkotikahandlere, c) formodes at opholde sig i grænseområdet mellem Afghanistan og Pakistan, d) medlem af Talebans øverste råd siden 2009, e) familien er oprindeligt fra Nekadistriktet, Paktiaprovinsen, Afghanistan, f) ansvarlig for angrebet på afghanske parlamentarikere i november 2007 i Baghlan, g) ejer jord centralt i Baghlanprovinsen, h) tilhører Zadranstammen. Dato for FN's opførelse på listen:25.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Abdul Kabir Mohammad Jan var medlem af Talebans ledelsesråd, hvilket Mohammed Omar bekendtgjorde i oktober 2006, og blev udnævnt til militærleder for det østlige område i oktober 2007.

                  2.

                     Mohammad Moslim Haqqani Muhammadi Gul (alias Moslim Haqqani)

                     Titel: Maulavi. Grunde til opførelse på listen: a) Talebanstyrets viceminister for hajj og religiøse anliggender, b) Talebanstyrets viceminister for videregående uddannelser. Fødselsdato: 1965. Fødested: landsbyen Gawargan, Pul-e-Khumridistriktet, Baghlanprovinsen, Afghanistan. Nationalitet: afghansk. Nationalt identifikationsnr.: 1136 (afghansk nationalt identifikationskort (tazkira)). Andre oplysninger: a) etnisk pashtuner fra Baghlanprovinsen, b) formodes at opholde sig i grænseområdet mellem Afghanistan og Pakistan, c) taler flydende engelsk, urdu og arabisk. Dato for FN's opførelse på listen:25.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Mohammad Moslim Haqqani var også Talebanstyrets viceminister for videregående uddannelse. Denne udnævnelse blev tilføjet på listen den 18. juli 2007.

                  3.

                  Abdul Raqib Takhari

                     Titel: Maulavi. Grunde til opførelse på listen: Talebanstyrets minister for repatriering. Fødselsdato: Mellem 1968 og 1973. Fødested: landsbyen Zardalu Darra, Kalafgandistriktet, Takharprovinsen, Afghanistan. Nationalitet: afghansk. Andre oplysninger: a) medlem af Talebans øverste råd med ansvar for Takhar- og Badakhshanprovinserne siden december 2009, b) formodes at opholde sig i grænseområdet mellem Afghanistan og Pakistan, c) etnisk tadsjiker. Dato for FN's opførelse på listen:25.1.2001.

                  4.

                     Nazir Mohammad Abdul Basir (alias Nazar Mohammad)

                     Titel: a) Maulavi, b) Sar Muallim. Grunde til opførelse på listen: a) borgmester i byen Kunduz, b) fungerende guvernør for Kunduzprovinsen (Afghanistan) under Talebanstyret. Fødselsdato: 1954. Fødested: landsbyen Malaghi, Kunduzdistriktet, Kunduzprovinsen, Afghanistan. Nationalitet: afghansk. Andre oplysninger: a) forsonet efter Talebanstyrets fald og fik opgaver under den nye regering på distriktsniveau i Kunduzprovinsen, b) bekræftet myrdet af Taliban den 9. november 2008. Dato for FN's opførelse på listen:23.2.2001.

                  5.

                     Zia-ur-Rahman Madani (alias
                     a) Ziaurrahman Madani, b) Zaia u Rahman Madani, c) Madani Saheb, d) Diya’ al-Rahman Madani)

                     Titel: Maulavi. Grunde til opførelse på listen: Talibanstyrets guvernør for Logarprovinsen (Afghanistan). Fødselsdato: ca. 1960. Fødested: a) landsbyen Paliran, Namakabdistriktet, Takharprovinsen, Afghanistan, b) Taluqan by, Takharprovinsen, Afghanistan. Nationalitet: afghansk. Andre oplysninger: a) involveret i narkotikahandel, b) medlem af Taleban med ansvar for militæranliggender i Takharprovinsen, Afghanistan, siden maj 2007, c) har været behjælpelig med fundraising i Golfen på vegne af Taleban siden 2003, d) har også været behjælpelig ved møder mellem Talebanembedsmænd og velhavende tilhængere og sørget for, at over et dusin personer rejste til Kabul, Afghanistan, med henblik på selvmordsangreb, e) formodes at opholde sig i Golfregionen. Dato for FN's opførelse på listen:23.2.2001.

                  6.

                     Shamsuddin (alias Pahlawan Shamsuddin)

                     Titel: a) Maulavi, b) Qari. Grunde til opførelse på listen: Talebanstyrets guvernør for Wardak-(Maidan-)provinsen (Afghanistan). Fødselsdato: ca. 1968. Fødested: Keshimdistriktet, Badakhshanprovinsen, Afghanistan. Nationalitet: afghansk. Andre oplysninger: Formodes at opholde sig i grænseområdet mellem Afghanistan, Pakistan og Iran. Dato for FN's opførelse på listen:23.2.2001.

                  7.

                     Abdul Ghafar Qurishi Abdul Ghani (alias Abdul Ghaffar Qureshi)

                     Titel: Maulavi. Grunde til opførelse på listen: attaché for repatriering ved Talebans ambassade i Islamabad i Pakistan. Fødselsdato: a) 1970, b) 1967. Fødested: landsbyen Turshut, Wursajdistriktet, Takharprovinsen, Afghanistan. Nationalitet: afghansk. Pasnummer: D 000933 (afghansk pas udstedt den 13.9.1998 i Kabul). Nationalt identifikationsnr.: 55130 (afghansk nationalt identifikationskort (tazkira)). Adresse: Khairkhana Section Number 3, Kabul, Afghanistan. Andre oplysninger: a) involveret i narkotikahandel, b) etnisk tadsjiker. Dato for FN's opførelse på listen:25.1.2001.

                  8.

                     Abdul Manan Nyazi (alias
                     a) Abdul Manan Nayazi, b) Abdul Manan Niazi, c) Baryaly, d) Baryalai)

                     Titel: Mullah. Grunde til opførelse på listen: a) guvernør for Kabulprovinsen under Talebanstyret, b) guvernør for Balkprovinsen under Talebanstyret. Fødselsdato: ca. 1968. Fødested: a) Pashtoon Zarghoon-distriktet, Heratprovinsen, Afghanistan, b) landsbyen Sardar, Kohsandistriktet, Heratprovinsen, Afghanistan. Nationalitet: afghansk. Andre oplysninger: a) medlem af Taleban med ansvar for provinserne Herat, Farah og Nimroz siden midten af 2013, b) medlem af Talebans øverste råd og Quettashura, c) formodes at opholde sig i grænseområdet mellem Afghanistan og Pakistan, d) tilhører Achekzaistammen, e) involveret i transporten af selvmordsbombere til Afghanistan. Dato for FN's opførelse på listen:25.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Abdul Manan Nyazi fungerede også som talsmand for Taleban og siden som provinsguvernør for Mazar-e-Sharif- og Kabulprovinsen under Talebanstyret.
                  Abdul Manan Nyazi har siden midten af 2009 været en højtstående Talebanleder i det vestlige Afghanistan og opererer i Farah-, Herat- og Nimrozprovinserne.
                  Abdul Manan Nyazi var medlem af et regionalt Talebanråd og blev i maj 2010 udnævnt til Talebans guvernør for Heratprovinsen.
                  Abdul Manan Nyazi er en Talebanleder, der er involveret i transporten af selvmordsbombere til Afghanistan.

                  9.

                  Said Ahmed Shahidkhel

                     Titel: Maulavi. Grunde til opførelse på listen: viceundervisningsminister for Talebanstyret. Fødselsdato: ca. 1975. Fødested: landsbyen Spandeh (Espandi 'Olya), Andardistriktet, Ghazniprovinsen, Afghanistan. Nationalitet: afghansk. Andre oplysninger: a) varetægtsfængslet i Kabul, Afghanistan, i juli 2003, b) løsladt i 2007, c) formodes at opholde sig i grænseområdet mellem Afghanistan og Pakistan, d) medlem af Talebans ledelsesråd siden midten af 2013, e) tilhører Andarstammen. Dato for FN's opførelse på listen:23.2.2001.

                  10.

                     Arefullah Aref Ghazi Mohammad (alias Arefullah Aref)

                     Titel: Maulavi. Grunde til opførelse på listen: a) vicefinansminister under Talebanstyret, b) Talebanstyrets guvernør for Ghazniprovinsen under Talebanstyret, c) guvernør for Paktiaprovinsen under Talebanstyret. Fødselsdato: ca. 1958. Fødested: landsbyen Lawang (Lawand), Gelandistriktet, Ghazniprovinsen, Afghanistan. Nationalitet: afghansk. Andre oplysninger: a) har siden midten af 2013 ledet Talibans »front« i Gelandistritet, Ghazniprovinsen, Afghanistan, b) formodes at opholde sig i grænseområdet mellem Afghanistan og Pakistan, c) tilhører Andarstammen. Dato for FN's optagelse på listen:31.1.2001.

                  11.

                     Abdul-Haq Wassiq (alias Abdul-Haq Wasseq)

                     Titel: Maulavi. Grunde til opførelse på listen: vicesikkerhedsminister (efterretningstjenesten) under Talebanstyret. Fødselsdato: a) ca. 1975, b) 1971. Fødested: landsbyen Gharib, Khogyanidistriktet, Ghazniprovinsen, Afghanistan. Nationalitet: afghansk. Adresse: Fængslet i Guantanamo Bay. Andre oplysninger: har siden 2011 været varetægtsfængslet i USA. Dato for FN's opførelse på listen:31.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Abdul-Haq Wassiq er allieret med Gulbuddin Hekmatyar. Under Talebanstyret var han lokal leder i først Nimroz- og derefter Kandaharprovinsen. Derefter blev han vicegeneraldirektør for efterretningstjenesten med referat til Qari Ahmadullah. I denne funktion havde han ansvaret for forbindelserne med udenlandske kombattanter med tilknytning til al-Qaeda og deres træningslejre i Afghanistan. Han var også kendt for sine undertrykkende metoder over for Talebans modstandere i det sydlige Afghanistan.

                  12.

                     Ehsanullah Sarfida Hesamuddin Akhundzada (alias
                     a) Ehsanullah Sarfadi, b) Ehsanullah Sarfida)

                     Titel: Maulavi. Grunde til opførelse på listen: vicesikkerhedsminister (efterretningstjenesten) under Talebanstyret. Fødselsdato: ca. 1962-1963. Fødested: landsbyen Khatak, Gelandistriktet, Ghazniprovinsen, Afghanistan. Nationalitet: afghansk. Andre oplysninger: a) fra midten af 2007 har han støttet Taleban med våben og penge, b) formodes at opholde sig i Golfregionen, c) tilhører Tarakistammen. Dato for FN's opførelse på listen:23.2.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Ehsanullah Sarfida var endvidere formand for Talebans centralbank. Senere blev han udnævnt til Talebans administrator for erobrede provinser. Ehsanullah Sarfida var medlem af Talebans indre shura.
                  Ehsanullah Sarfida var knyttet til al-Qaeda og støttede Taleban med våben og penge. Han var distriktschef for Marja, Helmandprovinsen, Afghanistan, i midten af 2007.

                  13.

                     Ahmed Jan Wazir Akhtar Mohammad (alias
                     a) Ahmed Jan Kuchi, b) Ahmed Jan Zadran)

                     Grunde til opførelse på listen: embedsmand i Finansministeriet under Talebanstyret. Fødselsdato: 1963. Fødested: landsbyen Barlach, Qareh Bagh-distriktet, Ghazniprovinsen, Afghanistan. Andre oplysninger: a) central leder af Haqqaninetværket, som er baseret i grænseområdet mellem Afghanistan og Pakistan, b) fungerer som stedfortræder, talsmand og rådgiver for Haqqaninetværkets øverste leder Sirajuddin Jallaloudine Haqqani, c) arbejder tæt sammen med Talebans øverste råd, d) har været i udlandet, e) arbejder tæt sammen med Talebanledere i Ghazniprovinsen, Afghanistan, og sørger for, at de modtager penge, våben, kommunikationsudstyr og forsyninger. Dato for FN's opførelse på listen:6.1.2012.

                  14.

                  Mohammed Omar Ghulam Nabi

                     Titel: Mullah. Grunde til opførelse på listen: De Troendes Leder (»Amir ul- Mumineen«), Afghanistan. Fødselsdato: a) ca. 1966, b) 1960, c) 1953. Fødested: a) landsbyen Naw Deh, Deh Rawud-distriktet, Uruzganprovinsen, Afghanistan, b) landsbyen Noori, Maiwanddistriktet, Kandaharprovinsen, Afghanistan. Nationalitet: afghansk. Andre oplysninger: a) faderens navn er Ghulam Nabi, også kendt som Mullah Musafir, b) har mistet det venstre øje, c) svoger til Ahmad Jan Akhundzada Shukoor Akhundzada, d) formodes at opholde sig i grænseområdet mellem Afghanistan og Pakistan, e) tilhører Hotakstammen. Dato for FN's opførelse på listen:31.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Mohammed Omar bærer titlen »De troendes leder af Det Islamiske Emirat Afghanistan« og er den øverste leder af Talebanbevægelsen i Talebans hierarki. Han gav Osama bin Laden og hans al-Qaeda-netværk husly i årene før angrebet den 11. september 2001 i USA. Han har siden 2001 styret Taleban mod den afghanske regering og dens allierede i Afghanistan.
                  Mohammed Omar støttes af andre fremtrædende militærledere i regionen, såsom Jalaluddin Haqqani. Gulbuddin Hekmatyar har også samarbejdet med Mohammed Omar og Taleban.

                  15.

                     Mohammad Naim Barich Khudaidad (alias
                     a) Mullah Naeem Barech, b) Mullah Naeem Baraich, c) Mullah Naimullah, d) Mullah Naim Bareh, e) Mohammad Naim, f) Mullah Naim Barich, g) Mullah Naim Barech, h) Mullah Naim Barech Akhund, i) Mullah Naeem Baric, j) Naim Berich, k) Haji Gul Mohammed Naim Barich, l) Gul Mohammad, m) Haji Ghul Mohammad, n) Gul Mohammad Kamran, o) Mawlawi Gul Mohammad, p) Spen Zrae)

                     Titel: Mullah. Grunde til opførelse på listen: Talebanstyrets viceminister for civil luftfart. Fødselsdato: ca. 1975. Fødested: a) landsbyen Lakhi, Hazarjuftområdet, Garmsirdistriktet, Helmandprovinsen, Afghanistan, b) landsbyen Laki, Garmsirdistriktet, Helmandprovinsen, Afghanistan, c) landsbyen Lakari, Garmsirdistriktet, Helmandprovinsen, Afghanistan, d) Darvishan, Garmsirdistriktet, Helmandprovinsen, Afghanistan, e) landsbyen De Luy Wiyalah, Garmsirdistriktet, Helmandprovinsen, Afghanistan. Nationalitet: afghansk. Andre oplysninger: a) medlem af Talebans militærkommission siden midten af 2013. b) formodes at opholde sig i grænseområdet mellem Afghanistan og Pakistan. (c) tilhører Barichstammen. Dato for FN's opførelse på listen:23.2.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Mohammad Naim er medlem af Talebans Gerdi Jangal-råd. Han var tidligere stedfortræder for Akhtar Mohammad Mansour Shah Mohammed, en fremtrædende person i Talebans ledelse. Mohammad Naim kontrollerer en militærbase i grænseområdet mellem Afghanistan og Pakistan.

                  16.

                     Nik Mohammad Dost Mohammad (alias Nik Mohammad)

                     Titel: Maulavi. Grunde til opførelse på listen: vicehandelsminister for Talebanstyret. Fødselsdato: ca. 1957. Fødested: landsbyen Zangi Abad, Panjwaidistriktet, Kandaharprovinsen, Afghanistan. Nationalitet: afghansk. Andre oplysninger: a) har siden midten af 2013 stået i spidsen for en kommission, der registrerer Talebans fjender, b) formodes at opholde sig i grænseområdet mellem Afghanistan og Pakistan, c) tilhører Nurzaistammen. Dato for FN's opførelse på listen:31.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Nik Mohammad blev opført på listen den 31. januar 2001 som Talebanstyrets vicehandelsminister og hører således ind under bestemmelserne i De Forenede Nationers Sikkerhedsråds resolution 1267 (1999) og 1333 (2000) vedrørende Talebanstyrets handlinger og aktiviteter.

                  17.

                  Matiullah

                     Titel: Mullah. Grunde til opførelse på listen: direktør for Kabul Custom House under Talebanstyret. Fødselsdato: ca. 1973. Fødested: Damandistriktet, Kandaharprovinsen, Afghanistan. Nationalitet: afghansk. Andre oplysninger: a) har siden midten af 2013 arbejdet med rekruttering til Talebanbevægelsen, b) formodes at opholde sig i grænseområdet mellem Afghanistan og Pakistan, c) tilhører Popalzaistammen. Dato for FN's opførelse på listen:23.2.2001.

                  18.

                     Allah Dad Matin (alias
                     a) Allahdad, b) Shahidwror, c) Akhund)

                     Titel: Mullah. Grunde til opførelse på listen: a) Talebanstyrets minister for byudvikling, b) præsident for centralbanken (Da Afghanistan Bank) under Talebanstyret, c) chef for Ariana Afghan Airlines under Talebanstyret. Fødselsdato: a) ca. 1953, b) ca. 1960. Fødested: landsbyen Kadani, Spin Boldak-distriktet, Kandaharprovinsen, Afghanistan. Nationalitet: afghansk. Andre oplysninger: a) har mistet en fod i en landmineeksplosion, b) formodes at opholde sig i grænseområdet mellem Afghanistan og Pakistan, c) tilhører Nurzaistammen. Dato for FN's opførelse på listen:31.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Allahdad, der er medlem af Nurzaystammen fra Spinboldak, blev udnævnt til minister for byggeri og boliger efter at have haft andre civile stillinger under Talebanstyret.

                  19.

                     Ubaidullah Akhund Yar Mohammed Akhund (alias
                     a) Obaidullah Akhund, b) Obaid Ullah Akhund)

                     Titel: a) Mullah, b) Hajji, c) Maulavi. Grunde til opførelse på listen: Talebanstyrets forsvarsminister. Fødselsdato: a) ca. 1968, b) 1969. Fødested: a) landsbyen Sangisar, Panjwaidistriktet, Kandaharprovinsen, Afghanistan, b) Arghandabdistriktet, Kandaharprovinsen, Afghanistan, c) Nalghamområdet, Zheraydistriktet, Kandaharprovinsen, Afghanistan. Nationalitet: afghansk. Andre oplysninger: a) var en af Mullah Mohammed Omars stedfortrædere, b) var medlem af Talebans øverste råd med ansvar for militæroperationer, c) arresteret i 2007 og varetægtsfængslet i Pakistan, d) bekræftet død i marts 2010 og begravet i Karachi, Pakistan, e) ved ægteskab knyttet til Saleh Mohammad Kakar Akhtar Muhammad, f) tilhørte Alokozaistammen. Dato for FN's opførelse på listen:25.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Ubaidullah Akhund var en af Mullah Omars stedfortrædere og medlem af Talebans ledelse, ansvarlig for militære operationer.

                  20.

                     Fazl Mohammad Mazloom (alias
                     a) Molah Fazl, b) Fazel Mohammad Mazloom)

                     Titel: Mullah. Grunde til opførelse på listen: vicestabschef i hæren under Talebanstyret. Fødselsdato: mellem 1963 og 1968. Fødested: Uruzgan, Afghanistan. Nationalitet: afghansk. Adresse: Fængslet i Guantanamo Bay. Andre oplysninger: har siden midten af 2013 været varetægtsfængslet i USA. Dato for FN's opførelse på listen:23.2.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Fazl Mohammad Mazloom havde tæt tilknytning til Mohammed Omar og hjalp ham med at oprette Talebanstyret. Mazloom var i træningslejren al-Farouq, som al-Qaeda har oprettet. Han vidste, at Taleban ydede støtte til Islamic Movement of Uzbekistan i form af finansielle midler, våben og logistisk støtte til gengæld for at forsyne Taleban med soldater.
                  Han ledede omkring 3 000 Talebansoldater ved frontlinjen i Takharprovinsen i oktober 2001.

                  21.

                  Mohammad Ahmadi

                     Titel: a) Mullah, b) Hajji. Grunde til opførelse på listen: a) præsident for centralbanken (Da Afghanistan Bank) under Talebanstyret, b) finansminister under Talebanstyret. Fødselsdato: ca. 1963. Fødested: a) Damandistriktet, Kandaharprovinsen, Afghanistan, b) landsbyen Pashmul, Panjwaidistriktet, Kandaharprovinsen, Afghanistan. Nationalitet: afghansk. Andre oplysninger: a) formodes at opholde sig i grænseområdet mellem Afghanistan og Pakistan, b) tilhører Kakarstammen, c) medlem af det talebanske øverste råd. Dato for FN's opførelse på listen:23.2.2001.

                  22.

                     Abdul Jalil Haqqani Wali Mohammad (alias
                     a) Abdul Jalil Akhund, b) Mullah Akhtar, c) Abdul Jalil Haqqani, d) Nazar Jan)

                     Titel: a) Maulavi, b) Mullah. Grunde til opførelse på listen: Talebanstyrets viceudenrigsminister. Fødselsdato: ca. 1963. Fødested: a) landsbyen Khwaja Malik, Arghandabdistriktet, Kandaharprovinsen, Afghanistan, b) Kandahar by, Kandaharprovinsen, Afghanistan. Nationalitet: afghansk. Pasnummer: OR 1961825 (udstedt på navnet Mullah Akhtar, pas udstedt den 4. februar 2003 af det afghanske konsulat i Quetta, Pakistan, udløbet den 2. februar 2006). Andre oplysninger: a) formodes at opholde sig i grænseområdet mellem Afghanistan og Pakistan, b) medlem af Talebans øverste råd siden maj 2007, c) medlem af det talebanske råds finanskommission, d) ansvarlig for Talebans logistik og også aktiv som forretningsmand i sin personlige egenskab siden midten af 2013, e) tilhører Alizaistammen, f) bror til Atiqullah Wali Mohammad. Dato for FN's opførelse på listen:25.1.2001.

                  23.

                  Abdulhai Motmaen

                     Titel: Maulavi. Grunde til opførelse på listen: a) leder af Talebanstyrets direktorat for information og kultur i Kandaharprovinsen under Talebanstyret, b) talsmand for Talebanstyret. Fødselsdato: ca. 1973. Fødested: a) landsbyen Shinkalai, Nad-e-Ali-distriktet, Helmandprovinsen, Afghanistan, b) Zabulprovinsen, Afghanistan. Nationalitet: afghansk. Andre oplysninger: a) familien er oprindeligt fra Zabul, men har senere slået sig ned i Helmand, b) medlem af Talebans øverste råd og talsmand for Mullah Mohammed Omar siden 2007, c) formodes at opholde sig i grænseområdet mellem Afghanistan og Pakistan, d) tilhører Kharotistammen. Dato for FN's opførelse på listen:23.2.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Abdulhai Motmaen var den ledende talsmand for Taleban og plejede at levere udtalelser om Talebans udenrigspolitik. Han havde også tæt tilknytning til Mohammed Omar.

                  24.

                  Mohammad Yaqoub

                     Titel: Maulavi. Grunde til opførelse på listen: chef for Bakhtar Information Agency (BIA) under Talebanstyret. Fødselsdato: ca. 1966. Fødested: a) Shahjoidistriktet, Zabulprovinsen, Afghanistan b) Jandadistriktet, Ghazniprovinsen, Afghanistan. Nationalitet: afghansk. Andre oplysninger: a) medlem af Talebans kulturkommission, b) har siden midten af 2013 ledet en Talebanfront og koordineret alle Talebanstyrkernes militære aktiviteter i Maiwanddistriktet, Kandaharprovinsen, Afghanistan, c) formodes at opholde sig i grænseområdet mellem Afghanistan og Pakistan, d) tilhører Kharoti-(Taraki-)stammen. Dato for FN's opførelse på listen:23.2.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Mohammad Yaqoub har siden 2009 været et ledende medlem af Taleban i Yousef Khel-distriktet i Paktikaprovinsen.

                  25.

                  Abdul Razaq Akhund Lala Akhund

                     Titel: Mullah. Grunde til opførelse på listen: a) Talebanstyrets indenrigsminister, b) chef for politiet i Kabul under Talebanstyret. Fødselsdato: ca. 1958. Fødested: Spinboldakdistriktet, Kandaharprovinsen, Afghanistan, i området op til Chamandistriktet, Quetta, Pakistan. Nationalitet: afghansk. Andre oplysninger: a) medlem af Talebans øverste råd siden juni 2008, b) stedfortræder for Mullah Mohammed Omar siden marts 2010, c) medlem af Talebans overvågningskommission siden midten af 2013, d) involveret i narkotikahandel, e) formodes at opholde sig i grænseområdet mellem Afghanistan og Pakistan, f) tilhører Achekzaistammen. Dato for FN's opførelse på listen:25.1.2001.

                  26.

                     Sayed Mohammad Azim Agha (alias
                     a) Sayed Mohammad Azim Agha, b) Agha Saheb)

                     Titel: Maulavi. Grunde til opførelse på listen: direktør i pas- og visumafdelingen i indenrigsministeriet under Talebanstyret. Fødselsdato: a) ca. 1966, b) ca. 1969. Fødested: Panjwaidistriktet, Kandaharprovinsen, Afghanistan. Nationalitet: afghansk. Andre oplysninger: a) har siden midten af 2013 ledet en Talebanfront (mahaz) og fungeret som medlem af Talebans militærkommission, b) formodes at opholde sig i grænseområdet mellem Afghanistan og Pakistan. Dato for FN's opførelse på listen:23.2.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Sayed Mohammad Azim Aghas stilling i pas- og visumafdelingen hørte under Talebanstyrets indenrigsministerium.

                  27.

                  Mohammad Abbas Akhund

                     Titel: Mullah. Grunde til opførelse på listen: a) borgmester i Kandahar under Talebanstyret, b) Talebanstyrets sundhedsminister. Fødselsdato: ca. 1963. Fødested: Khas Uruzgan-distriktet, Uruzganprovinsen, Afghanistan. Nationalitet: afghansk. Andre oplysninger: a) medlem af Talebans øverste råd med ansvar for lægeudvalget siden januar 2011, b) har siden midten af 2013 ført direkte tilsyn med tre lægecentre, der yder lægehjælp til sårede Talebankrigere, c) formodes at opholde sig i grænseområdet mellem Afghanistan og Pakistan, d) tilhører Barakzaistammen. Dato for FN's opførelse på listen:25.1.2001.

                  28.

                     Mohammadullah Mati (alias Mawlawi Nanai)

                     Titel: Maulavi. Grunde til opførelse på listen: Talebanstyrets minister for offentlige arbejder. Fødselsdato: ca. 1961. Fødested: Arghandabdistriktet, Kandaharprovinsen, Afghanistan. Nationalitet: afghansk. Andre oplysninger: a) mistede et ben i 1980'erne, b) midlertidig leder af Talebans øverste råd fra februar til april 2010, c) har siden midten af 2013 været ansvarlig for rekrutteringsaktiviteter, d) formodes at opholde sig i grænseområdet mellem Afghanistan og Pakistan, e) tilhører Isakzaistammen. Dato for FN's opførelse på listen:25.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Mohammadullah Mati fungerede også som Talebanstyrets kommunikationsminister under navnet »Ahmadullah Mutie«.

                  29.

                     Atiqullah Wali Mohammad (alias Atiqullah)

                     Titel: a) Hajji, b) Mullah. Grunde til opførelse på listen: a) Talebanstyrets direktør for eksterne forbindelser, Kandaharprovinsen, b) Talebanstyrets direktør for offentlige arbejder, Kandaharprovinsen, c) Talebanstyrets første vicelandbrugsminister, d) Talebanstyrets viceminister for offentlige arbejder. Fødselsdato: ca. 1962. Fødested: a) Tirin Kot-distriktet, Uruzganprovinsen, Afghanistan, b) landsbyen Khwaja Malik, Arghandabdistriktet, Kandaharprovinsen, Afghanistan. Nationalitet: afghansk. Andre oplysninger: a) Oprindeligt fra Uruzgan, slog sig senere ned og boede i Kandahar, b) var medlem af Talebans øverste råds politiske kommission i 2010, c) ingen specifik rolle i Talebanbevægelsen, aktiv som forretningsmand i sin personlige egenskab siden midten af 2013, d) formodes at opholde sig i grænseområdet mellem Afghanistan og Pakistan, e) tilhører Alizaistammen, f) bror til Abdul Jalil Haqqani Wali Mohammad. Dato for FN's opførelse på listen:31.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Efter Talebans erobring af Kabul i 1996 fik Atiqullah en stilling i Kandahar. I 1999 eller 2000 blev han udnævnt til første vicelandbrugsminister og derefter til viceminister for offentlige arbejder i Talebanstyret. Efter Talebanstyrets fald blev Atiqullah operationel officer for Taleban i det sydlige Afghanistan. I 2008 blev han stedfortræder for Talebanguvernøren for Helmandprovinsen i Afghanistan.

                  30.

                     Mohammad Wali Mohammad Ewaz (alias Mohammad Wali)

                     Titel: Maulavi. Grunde til opførelse på listen: Talebanstyrets minister for forebyggelse af laster og fremme af dyd. Fødselsdato: ca. 1965. Fødested: a) landsbyen Jelawur, Arghandabdistriktet, Kandaharprovinsen, Afghanistan. b) landsbyen Siyachoy, Panjwaidistriktet, Kandaharprovinsen, Afghanistan. Nationalitet: afghansk. Andre oplysninger: a) Angiveligt død i december 2006 og begravet i Panjwaidistriktet, Kandaharprovinsen, Afghanistan, b) tilhørte Ghilzaistammen. Dato for FN's opførelse på listen:31.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  I sin stilling i Ministeriet for forebyggelse af laster og fremme af dyd under Talebanstyret anvendte Mohammad Wali ofte tortur og andre midler til at intimidere befolkningen. Mohammad Wali er stadig aktiv i Taleban i Kandaharprovinsen i Afghanistan efter Talebanstyrets fald.

                  31.

                     Saduddin Sayyed (alias
                     a) Sadudin Sayed, b) Sadruddin)

                     Titel: a) Maulavi, b) Alhajji, c) Mullah. Grunde til opførelse på listen: a) Talebanstyrets vicearbejds- og socialminister, b) borgmester i Kabul by under Talebanstyret. Fødselsdato: ca. 1968. Fødested: a) Chamandistriktet, Pakistan, b) Spin Boldak-distriktet, Kandaharprovinsen, Afghanistan. Andre oplysninger: a) rådgiver for Talebans øverste råd siden midten af 2013, b) formodes at opholde sig i grænseområdet mellem Afghanistan og Pakistan, c) tilhører Barakzaistammen. Dato for FN's opførelse på listen:25.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Saduddin Sayyed fungerede også som Talebanstyrets vicearbejds- og socialminister. Listen blev ajourført den 8. marts 2001 med henblik på at afspejle det.

                  32.

                     Nurullah Nuri (alias Norullah Noori)

                     Titel: Maulavi. Grunde til opførelse på listen: a) Talebanstyrets guvernør for Balkhprovinsen (Afghanistan), b) Chef for det nordlige område under Talebanstyret. Fødselsdato: a) ca. 1958, b)1. januar 1967. Fødested: Shahjoedistriktet, Zabulprovinsen, Afghanistan. Nationalitet: afghansk. Adresse: Fængslet i Guantanamo Bay. Andre oplysninger: a) har siden midten af 2013 været varetægtsfængslet i USA, b) tilhører Tokhistammen. Dato for FN's opførelse på listen:25.1.2001.

                  33.

                     Janan Agha (alias Abdullah Jan Agha)

                     Titel: Mullah. Grunde til opførelse på listen: Talebanstyrets guvernør for Faryabprovinsen (Afghanistan). Fødselsdato: a) ca. 1958, b) ca. 1953. Fødested: Byen Tirin Kot, Uruzganprovinsen, Afghanistan. Nationalitet: afghansk. Andre oplysninger: a) medlem af Talebans øverste råd og rådgiver for Mullah Mohammed Omar siden juni 2010, b) har siden midten af 2013 ledet en Talebanfront (mahaz), c) formodes at opholde sig i grænseområdet mellem Afghanistan og Pakistan, d) tilhører den etniske gruppe Sadat. Dato for FN's opførelse på listen:23.2.2001.

                  34.

                     Dost Mohammad (alias Doost Mohammad)

                     Titel: a) Mullah, b) Maulavi. Grunde til opførelse på listen: Talebanstyrets guvernør for Ghazniprovinsen. Fødselsdato: mellem 1968 og 1973. Fødested: a) landsbyen Nawi Deh, Damandistriktet, Kandaharprovinsen, Afghanistan. b) landsbyen Marghankecha, Damandistriktet, Kandaharprovinsen, Afghanistan. Nationalitet: afghansk. Andre oplysninger: a) tæt knyttet til Mullah Jalil Haqqani, b) formodes at opholde sig i grænseområdet mellem Afghanistan og Pakistan, c) tilhører Popalzaistammen. Dato for FN's opførelse på listen:25.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Talebans ledelse udpegede også Dost Mohammad til at lede militære operationer i Angora i Afghanistans Nuristanprovins.
                  I marts 2010 var Dost Mohammad Talebans skyggeguvernør for Nuristanprovinsen og leder af en madrassa, hvor han rekrutterede kombattanter.

                  35.

                     Khairullah Khairkhwah (alias
                     a) Mullah Khairullah Khairkhwah, b) Khirullah Said Wali Khairkhwa)

                     Titel: a) Maulavi b) Mullah. Grunde til opførelse på listen: a) guvernør for Heratprovinsen (Afghanistan) under Talebanstyret, b) Talebanstyrets talsmand, c) guvernør for Kabulprovinsen under Talebanstyret, d) Talebanstyrets indenrigsminister. Fødselsdato: a) ca. 1963, b)1. januar 1967 (under navnet Khirullah Said Wali Khairkhwa). Fødested: a) landsbyen Poti, Arghistandistriktet, Kandaharprovinsen, Afghanistan, b) Kandahar. Nationalitet: afghansk. Adresse: Fængslet i Guantanamo Bay. Andre oplysninger: a) har siden midten af 2013 været varetægtsfængslet i USA, b) tilhører Popalzaistammen. Dato for FN's opførelse på listen:25.1.2001.

                  36.

                     Mohammad Hasan Rahmani (alias Gud Mullah Mohammad Hassan)

                     Titel: Mullah. Grunde til opførelse på listen: Talebanstyrets guvernør for Kandaharprovinsen (Afghanistan). Fødselsdato: ca. 1963. Fødested: a) Deh Rawud-distriktet, Uruzganprovinsen, Afghanistan, b) Choradistriktet, Uruzganprovinsen, Afghanistan, c) Charchinodistriktet, Uruzganprovinsen, Afghanistan. Nationalitet: afghansk. Andre oplysninger: a) har benprotese på højre ben, b) medlem af Talebans øverste råd siden midten af 2013 og stedfortræder for Mullah Mohammed Omar i marts 2010, c) formodes at opholde sig i grænseområdet mellem Afghanistan og Pakistan, d) tilhører Achakzaistammen. Dato for FN's opførelse på listen:23.2.2001.

                  37.

                  Mohammad Shafiq Mohammadi

                     Titel: Maulavi. Grunde til opførelse på listen: a) guvernør for Khostprovinsen (Afghanistan) under Talebanstyret, b) generalguvernør for Paktia-, Paktika-, Khost- og Ghazniprovinserne under Talebanstyret. Fødselsdato: ca. 1948. Fødested: Tirin Kot-distriktet, Uruzganprovinsen, Afghanistan. Nationalitet: afghansk. Andre oplysninger: a) har siden midten af 2013 ført tilsyn med to talebanske militære træningscentre, b) formodes at opholde sig i grænseområdet mellem Afghanistan og Pakistan, c) tilhører Hottakstammen. Dato for FN's opførelse på listen:25.1.2001.

                  38.

                     Mohammad Shafiqullah Ahmadi Fatih Khan (alias
                     a) Mohammad Shafiq Ahmadi, b) Mullah Shafiqullah)

                     Titel: Mullah. Grunde til opførelse på listen: Talebanstyrets guvernør for Samanganprovinsen. Fødselsdato: 1956-1957. Fødested: a) landsbyen Charmistan, Tirin Kot-distriktet, Uruzganprovinsen, Afghanistan, b) landsbyen Marghi, Nawadistriktet, Ghazniprovinsen, Afghanistan. Nationalitet: afghansk. Andre oplysninger: a) Oprindeligt fra Ghazniprovinsen, men boede senere i Uruzgan, b) Talebans skyggeguvernør for Uruzganprovinsen fra slutningen af 2012. c) Angiveligt dræbt i et luftangreb i Shahjoydistriktet, Zabulprovinsen, i begyndelsen af 2013, d) tilhører Hotakstammen. Dato for FN's opførelse på listen:23.2.2001.

                  39.

                     Gul Agha Ishakzai (alias
                     a) Mullah Gul Agha, b) Mullah Gul Agha Akhund, c) Hidayatullah, d) Haji Hidayatullah, e) Hayadatullah)

                     Adresse: Pakistan. Fødselsdato: ca. 1972. Fødested: Band-e-Temur, Maiwanddistriktet, Kandaharprovinsen, Afghanistan. Andre oplysninger: a) medlem af et talebansk råd, der koordinerer opkrævningen af zakat (islamisk skat) fra Baluchistanprovinsen, Pakistan, b) leder af Talebans finanskommission siden midten af 2013, c) knyttet til mullah Mohammed Omar, d) har fungeret som Omars økonomichef og en af hans nærmeste rådgivere, e) tilhører Ishaqzaistammen. Dato for FN's opførelse på listen:20.7.2010.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Gul Agha Ishakzai er chef for Talebans finanskommission og deltager i et nyligt oprettet Talebanråd, som koordinerer indsamlingen af zakat (islamisk skat) fra Baluchistanprovinsen, Pakistan. Han har også indsamlet penge til selvmordsangreb i Kandahar i Afghanistan og været involveret i udbetalingen af midler til Talebankrigere og deres familier.
                  Gul Agha Ishakzai er barndomsven med Talebanlederen Mullah Mohammad Omar og har fungeret som Omars økonomichef og en af hans nærmeste rådgivere. På et tidspunkt kunne ingen mødes med Mullah Omar uden hans tilladelse. Han boede i præsidentpaladset sammen med Omar under Talebanstyret.
                  I december 2005 formidlede Gul Agha Ishakzai transporten af personer og varer til Talebantræningslejre; i slutningen af 2006 rejste han til udlandet for at skaffe våbendele.

                  40.

                     Abdul Habib Alizai (alias
                     a) Haji Agha Jan Alizai, b) Hajji Agha Jan, c) Agha Jan Alazai, d) Haji Loi Lala, e) Loi Agha, f) Abdul Habib, g) Agha Jan Alizai)

                     Titel: Hajji. Fødselsdato: a)15.10.1963, b)14.2.1973, c) 1967, d) ca. 1957. Fødested: a) landsbyen Yatimchai, Musa Qala-distriktet, Helmandprovinsen, Afghanistan, b) Kandaharprovinsen, Afghanistan. Nationalitet: afghansk. Andre oplysninger: a) har ledet et narkotikanet i Helmand, Afghanistan, b) er regelmæssigt rejst til Pakistan. Dato for FN's opførelse på listen:4.11.2010.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Agha Jan Alizai har drevet et af de største narkotikanet i Helmand, Afghanistan, og skaffet midler til Taleban til gengæld for beskyttelse af hans narkotikahandel. I 2008 indvilgede en gruppe narkotikhandlere, heriblandt Alizai, i at betale Taleban en afgift på jord, der blev tilplantet med opiumvalmuer, til gengæld for at Taleban arrangerede transport af narkotikamaterialer.
                  Taleban lovede også at varetage sikkerheden for narkotikahandlere og deres lagre, mens narkotikahandlerne til gengæld skulle give Talebankæmpere husly og transport. Alizai har også været involveret i våbenindkøb til Taleban og er regelmæssigt rejst til Pakistan for at møde højtstående Talebanledere. Alizai har også hjulpet Talebanmedlemmer med at skaffe falske iranske pas, så de kunne rejse til Iran for at blive trænet. I 2009 sørgede Alizai for et pas og midler til en Talebanleder, så han kunne rejse til Iran.

                  41.

                     Saleh Mohammad Kakar Akhtar Muhammad (alias Saleh Mohammad)

                     Fødselsdato: a) ca. 1962, b) 1961. Fødested: a) landsbyen Nalgham, Panjwaidistriktet, Kandaharprovinsen, Afghanistan, b) landsbyen Sangesar, Panjwaidistriktet, Kandaharprovinsen, Afghanistan. Nationalitet: afghansk. Andre oplysninger: a) har drevet et organiseret smuglernet i Kandahar- og Helmandprovinserne, Afghanistan, b) har tidligere drevet heroinlaboratorier i Band-e-Temur, Kandahar, Afghanistan, c) har været selvstændig bilforhandler i Mirwais Mena, Danddistriktet, Kandaharprovinsen, Afghanistan, d) arresteret i 2008-2009 og i forvaring i Pakistan fra 2011, e) ved ægteskab knyttet til Mullah Ubaidullah Akhund Yar Mohammad Akhund, f) tilhører Kakarstammen. Dato for FN's opførelse på listen:4.11.2010.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Saleh Mohammad Kakar er narkotikahandler og har drevet et organiseret smuglernet i Kandahar- og Helmandprovinserne i Afghanistan, som varetog Talebans logistiske og økonomiske behov. Inden han blev anholdt af de afghanske myndigheder, drev Saleh Mohammad Kakar heroinlaboratorier i området Band-e-Temur i Kandaharprovinsen, som Taleban beskyttede.
                  Kakar har været i kontakt med højtstående Talebanledere, indsamlet penge for dem fra narkotikahandlere og forvaltet og skjult penge tilhørende højtstående Talebanledere. Han var også ansvarlig for formidling af afgiftsbetalinger fra narkotikahandlere til Taleban. Kakar har været bilforhandler i Kandahar og leveret køretøjer til Taleban til selvmordsangreb.


title: Kommissionens gennemførelsesforordning (EU) nr. 1005/2011 af 11. oktober 2011 om tildelingskoefficienten for eksportlicensansøgninger for oste, der i 2012 skal udføres til Amerikas Forenede Stater under visse GATT-kontingenter

text:
               12.10.2011

               DA

               Den Europæiske Unions Tidende

               L 267/11

         KOMMISSIONENS GENNEMFØRELSESFORORDNING (EU) Nr. 1005/2011
   af 11. oktober 2011
   om tildelingskoefficienten for eksportlicensansøgninger for oste, der i 2012 skal udføres til Amerikas Forenede Stater under visse GATT-kontingenter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EF) nr. 1187/2009 af 27. november 2009 om særlige gennemførelsesbestemmelser til Rådets forordning (EF) nr. 1234/2007 for så vidt angår eksportlicenser og eksportrestitutioner for mælk og mejeriprodukter (2), særlig artikel 23, stk. 1, første afsnit, og stk. 3, første afsnit, og
   ud fra følgende betragtninger:

               (1)

               Ved Kommissionens gennemførelsesforordning (EU) nr. 789/2011 (3) åbnes proceduren for tildeling af eksportlicenser for oste, der i 2012 skal eksporteres til Amerikas Forenede Stater under de GATT-kontingenter, der er omhandlet i artikel 21 i forordning (EF) nr. 1187/2009.

               (2)

               Ansøgningerne om eksportlicenser for nogle produktgrupper og kontingenter overstiger de mængder, der er til rådighed for kontingentåret 2012. Derfor bør der fastsættes tildelingskoefficienter.

               (3)

               I forbindelse med produktgrupper og kontingenter, hvor der er indgivet ansøgninger for mindre mængder end dem, der er til rådighed, bør de resterende mængder tildeles ansøgerne i forhold til de mængder, de har ansøgt om. Tildelingen af sådanne yderligere mængder bør desuden være betinget af, at den pågældende eksportør meddeler den kompetente myndighed, hvilke mængder der er accepteret, og at interesserede eksportører stiller en sikkerhed.

               (4)

               I betragtning af den tidsbegrænsning, der i henhold til artikel 4 i forordning (EU) nr. 789/2011 gælder for gennemførelsen af denne procedure for bestemmelse af koefficienterne, bør nærværende forordning anvendes hurtigst muligt —

         VEDTAGET DENNE FORORDNING:
   Artikel 1
   Ansøgninger om eksportlicenser, som i henhold til gennemførelsesforordning (EU) nr. 789/2011 er indgivet for de produktgrupper og kontingenter, der er anført med identifikationen »16-Tokyo, 16-, 17-, 18-, 20- og 21-Uruguay og 22-Tokyo« i kolonne 3 i bilaget til nærværende forordning, godkendes med forbehold af anvendelsen af de tildelingskoefficienter, der er anført i bilagets kolonne 5.
   Artikel 2
   Ansøgninger om eksportlicenser, som i henhold til gennemførelsesforordning (EU) nr. 789/2011 er indgivet for de produktgrupper og kontingenter, der er anført med identifikationen »22-, 25-Uruguay og 25-Tokyo« i kolonne 3 i bilaget, accepteres for de mængder, der er ansøgt om.
   Der kan udstedes eksportlicenser for yderligere mængder efter anvendelse af den i kolonne 6 i bilaget anførte tildelingskoefficient, hvis eksportøren har accepteret dette inden en uge efter offentliggørelsen af denne forordning, og den krævede sikkerhed er stillet.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. oktober 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 318 af 4.12.2009, s. 1.

      (3)  EUT L 203 af 6.8.2011, s. 26.

      BILAG

                  Identifikation af gruppe i overensstemmelse med de supplerende bemærkninger i kapitel 4 i Harmonised Tariff Schedule of the United States of America

                  Identifikation af gruppe og kontingent

                  Mængde disponibel i 2012
                  (tons)

                  Tildelingskoefficient som omhandlet i artikel 1

                  Tildelingskoefficient som omhandlet i artikel 2

                  Bemærkning nr.

                  Gruppe

                  (1)

                  (2)

                  (3)

                  (4)

                  (5)

                  (6)

                  16

                  Not specifically provided for (NSPF)

                  16-Tokyo

                  908,877

                  0,2717243

                  16-Uruguay

                  3 446,000

                  0,1769757

                  17

                  Blue Mould

                  17-Uruguay

                  350,000

                  0,0925926

                  18

                  Cheddar

                  18-Uruguay

                  1 050,000

                  0,4929577

                  20

                  Edam/Gouda

                  20-Uruguay

                  1 100,000

                  0,1834862

                  21

                  Italian type

                  21-Uruguay

                  2 025,000

                  0,1359973

                  22

                  Swiss or Emmenthaler cheese other than with eye formation

                  22-Tokyo

                  393,006

                  0,8675629

                  22-Uruguay

                  380,000

                  6,3333333

                  25

                  Swiss or Emmenthaler cheese with eye formation

                  25-Tokyo

                  4 003,172

                  1,8816320

                  25-Uruguay

                  2 420,000

                  3,0344828


title: Kommissionens gennemførelsesforordning (EU) 2016/929 af 1. juni 2016 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Gall del Penedès (BGB))

text:
               14.6.2016

               DA

               Den Europæiske Unions Tidende

               L 155/7

         KOMMISSIONENS GENNEMFØRELSESFORORDNING (EU) 2016/929
   af 1. juni 2016
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Gall del Penedès (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Spaniens ansøgning om registrering af betegnelsen »Gall del Penedès« er blevet offentliggjort i Den Europæiske Unions Tidende
                   (2), jf. artikel 50, stk. 2, litra a), i forordning (EU) nr. 1151/2012.

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Gall del Penedès« registreres —

         VEDTAGET DENNE FORORDNING:
   Artikel 1
   Betegnelsen »Gall del Penedès« (BGB) registreres.
   Betegnelsen i stk. 1 henviser til et produkt i kategori 1.1. Kød (og slagteaffald), fersk, i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. juni 2016.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 58 af 13.2.2016, s. 42.

      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Rådets gennemførelsesforordning (EU) nr. 1225/2014 af 17. november 2014 om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

text:
               18.11.2014

               DA

               Den Europæiske Unions Tidende

               L 331/1

         RÅDETS GENNEMFØRELSESFORORDNING (EU) Nr. 1225/2014
   af 17. november 2014
   om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 269/2014 af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (1), særlig artikel 14, stk. 1, og
   ud fra følgende betragtninger:

               (1)

               Rådet vedtog den 17. marts 2014 forordning (EU) nr. 269/2014.

               (2)

               Oplysningerne om en person, der er opført på listen i henhold til forordning (EU) nr. 269/2014, bør ændres.

               (3)

               Bilag I til forordning (EU) nr. 269/2014 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag I til forordning (EU) nr. 269/2014 ændres herved som anført i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. november 2014.

            På Rådets vegne

         F. MOGHERINI

            Formand

      (1)  EUT L 78 af 17.3.2014, s. 6.

      BILAG
      Oplysningerne om følgende person i bilag I til forordning (EU) nr. 269/2014 affattes således:

                  Navn

                  Identificerende oplysninger

                  Begrundelse

                  Dato for opførelse på listen

                  Vladimir Volfovich ZHIRINOVSKY
                  Владимир Вольфович Жириновский

                  Født den 25.4.1946 i Almaty (tidligere også benævnt Alma-Ata), Kasakhstan.

                  Medlem af Statsdumaens Råd, leder af LDPR-partiet. Han støttede aktivt anvendelsen af russiske væbnede styrker i Ukraine og annekteringen af Krim. Han har aktivt opfordret til opsplitning af Ukraine. Han underskrev, på vegne af LDPR-partiet, en aftale med den såkaldte »Folkerepublik Donetsk«

                  12.9.2014


title: Kommissionens gennemførelsesforordning (EU) nr. 859/2014 af 5. august 2014 om tarifering af visse varer i den kombinerede nomenklatur

text:
               8.8.2014

               DA

               Den Europæiske Unions Tidende

               L 235/4

         KOMMISSIONENS GENNEMFØRELSESFORORDNING (EU) Nr. 859/2014
   af 5. august 2014
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:

               (1)

               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.

               (2)

               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

               (3)

               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

               (4)

               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.

               (5)

               Foranstaltningerne i denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. august 2014.

            På Kommissionens vegne

            For formanden

         Martine REICHERTS

            Medlem af Kommissionen

      (1)  EFT L 256 af 7.9.1987, s. 1.

      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).

      BILAG

                  Varebeskrivelse

                  Tarifering
                  (KN-kode)

                  Begrundelse

                  (1)

                  (2)

                  (3)

                  Vare bestående af en evighedskalender og en statuette af plast i form af en engel. Englen sidder på en sokkel af plast. Kalenderen indsættes i soklen og består af træklodser og -plader med påtrykte månedsnavne og datoer.
                  Varen er ca. 16. cm. høj. Statuettens højde udgør halvdelen af varens samlede højde, men har et mindre volumen end kalenderdelen af varen.
                  Se billede (1).

                  4910 00 00

                  Tarifering i henhold til almindelig tariferingsbestemmelse 1 og 3 b vedrørende den kombinerede nomenklatur og teksten til KN-kode 4910 00 00.
                  I henhold til varens objektive kendetegn, som f.eks. størrelsen og den fremtrædende karakter af kalenderkomponenten i sammenligning med den dekorative komponent, er det kalenderkomponenten, der er karaktergivende for varen, jf. almindelig tariferingsbestemmelse 3 b (se også forklarende bemærkninger til HS, pos. 4910, fjerde afsnit).
                  Desuden omfatter pos. 4910 kalendere af enhver art trykt på ethvert materiale (se også forklarende bemærkninger til HS, pos. 4910, første afsnit).
                  Artiklen skal derfor tariferes under KN-kode 4910 00 00 som kalendere af enhver art.

         (1)  Billedet er kun vejledende.


title: Kommissionens gennemførelsesforordning (EU) 2015/461 af 19. marts 2015 om gennemførelsesmæssige tekniske standarder for så vidt angår processen til at træffe en fælles afgørelse om ansøgningen om at anvende en koncernintern model i overensstemmelse med Europa-Parlamentets og Rådets direktiv 2009/138/EF  EØS-relevant tekst

text:
               20.3.2015

               DA

               Den Europæiske Unions Tidende

               L 76/19

         KOMMISSIONENS GENNEMFØRELSESFORORDNING (EU) 2015/461
   af 19. marts 2015
   om gennemførelsesmæssige tekniske standarder for så vidt angår processen til at træffe en fælles afgørelse om ansøgningen om at anvende en koncernintern model i overensstemmelse med Europa-Parlamentets og Rådets direktiv 2009/138/EF
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2009/138/EF af 25. november 2009 om adgang til og udøvelse af forsikrings- og genforsikringsvirksomhed (Solvens II) (1), særlig artikel 231, stk. 4, og
   ud fra følgende betragtninger:

               (1)

               Effektiv udveksling af passende oplysninger mellem de berørte nationale tilsynsmyndigheder er af afgørende betydning for at kunne tilvejebringe en effektiv proces til at træffe en fælles afgørelse om koncerninterne modeller.

               (2)

               For at sikre konsekvent anvendelse af processen til at træffe en fælles afgørelse er det vigtigt, at hvert trin er klart defineret. En klar proces fremmer også udvekslingen af oplysninger, udvikler den gensidige forståelse og forbindelserne mellem de berørte tilsynsmyndigheder og fremmer et effektivt tilsyn.

               (3)

               Rettidig og realistisk planlægning af den fælles beslutningsproces er af afgørende betydning. Alle de berørte tilsynsmyndigheder bør give den koncerntilsynsførende relevante oplysninger rettidigt.

               (4)

               Det bør ved at oprette og dokumentere klare processer for indholdet og gennemførelsen af den fælles afgørelse sikres, at afgørelsen er fuldt begrundet.

               (5)

               Processen til at træffe en fælles afgørelse om ansøgningen om at anvende en koncernintern model bør være den samme som for den fælles afgørelse om større ændringer og ændringer af den politik, der skal følges ved ændring af modellen for koncerninterne modeller.

               (6)

               Denne forordning er baseret på det udkast til gennemførelsesmæssige tekniske standarder, som Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA) har forelagt Kommissionen.

               (7)

               EIOPA har afholdt åbne offentlige høringer om det udkast til gennemførelsesmæssige tekniske standarder, som ligger til grund for denne forordning, analyseret de potentielle omkostninger og fordele samt indhentet en udtalelse fra den interessentgruppe, der er nedsat i henhold til artikel 37 i Europa-Parlamentets og Rådets forordning (EU) nr. 1094/2010 (2).

               (8)

               For at øge retssikkerheden om tilsynsordningen i den i artikel 308a i direktiv 2009/138/EF omhandlede indfasningsperiode, som påbegyndes den 1. april 2015, er det vigtigt at sikre, at denne forordning træder i kraft hurtigst muligt, det vil sige på dagen efter offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   Genstand og anvendelsesområde
   Denne forordning omhandler de procedurer, som tilsynsmyndighederne skal følge for at træffe en fælles afgørelse, jf. artikel 231, stk. 2, i direktiv 2009/138/EF, om ansøgningen om tilladelse til at anvende en koncernintern model til at beregne koncernens konsoliderede solvenskapitalkrav og solvenskapitalkravet for koncernens forsikrings- og genforsikringsselskaber.
   Artikel 2
   Definition
   I denne forordning forstås ved »de berørte tilsynsmyndigheder« tilsynsmyndighederne i alle de medlemsstater, hvor hovedsædet for de enkelte tilknyttede forsikrings- eller genforsikringsselskaber, som ansøger om at anvende en koncernintern model til at beregne deres solvenskapitalkrav, er beliggende.
   Artikel 3
   Aftale om processen
   1.   De berørte tilsynsmyndigheder indgår en aftale om processen til at træffe og formalisere en fælles afgørelse, herunder tidsplan samt vigtigste skridt og resultater, under hensyntagen til kravene i direktiv 2009/138/EF som nærmere præciseret i Kommissionens delegerede forordning (EU) 2015/35 (3) om supplerende regler til direktiv 2009/138/EF. De berørte tilsynsmyndigheder bestræber sig på så vidt muligt at træffe en fælles afgørelse, jf. artikel 231, stk. 2, i direktiv 2009/138/EF, og sikrer derfor, at de vigtigste skridt og resultater for den aftalte proces følges rettidigt.
   2.   De berørte tilsynsmyndigheder tager, når de indgår en aftale om processen, hensyn til eventuelle retlige hindringer og interne processer, som kan hindre dem i formelt at tage stilling til ansøgninger inden for den givne tidsramme. Alle de berørte tilsynsmyndigheder underretter derfor hinanden om eventuelle retlige hindringer og interne processer inden for deres respektive tilsynsmyndighed.
   3.   De berørte tilsynsmyndigheder giver de øvrige berørte myndigheder oplysninger, som kan være relevante for afgørelsen om ansøgningen, så hurtigt som praktisk muligt.
   4.   I tilfælde af at berørte tilsynsmyndigheder rejser spørgsmål vedrørende processen, navnlig hvis det ikke er sandsynligt, at der kan opnås enighed om en afgørelse, skal de over for de øvrige berørte tilsynsmyndigheder forklare hvorfor og anføre, om de har til hensigt at forelægge sagen for EIOPA, jf. artikel 231, stk. 3, i direktiv 2009/138/EF. Den koncerntilsynsførende drøfter sagen med alle de berørte tilsynsmyndigheder med henblik på at finde en løsning. Tilsynsmyndighederne aftaler, inden for hvilken tidsramme der skal findes en løsning.
   5.   Hvis der ikke findes en løsning inden for den aftalte tidsramme og den relevante tilsynsmyndighed beslutter sig for at forelægge sagen for EIOPA, skal denne gøre dette omgående.
   Artikel 4
   Forslag til afgørelse
   1.   De berørte tilsynsmyndigheder skal, inden de fremsætter forslag til afgørelse, bekræfte, at vurderingen af ansøgningen er afsluttet, og at resultatet af denne vurdering danner grundlag for en afgørelse om ansøgningen.
   2.   De øvrige berørte tilsynsmyndigheder giver deres input om forslaget til afgørelse til den koncerntilsynsførende i form af et skriftligt resumé af resultaterne af vurderingen.
   3.   Den koncerntilsynsførende udarbejder på grundlag af de øvrige berørte tilsynsmyndigheders input, jf. stk. 2, et skriftligt forslag til afgørelse, herunder de eventuelle vilkår og betingelser, som gælder for afgørelsen. I forslaget medtages begrundelsen for afgørelsen og de eventuelle vilkår og betingelser.
   4.   Den koncerntilsynsførende tager, hvis det er relevant, ved udarbejdelsen af et forslag til afgørelse hensyn til de synspunkter, som de øvrige berørte tilsynsmyndigheder i forbindelse med vurderingen af ansøgningen har givet udtryk for vedrørende, hvorvidt det er passende at anvende den koncerninterne model til at beregne koncernens konsoliderede solvenskapitalkrav. Den koncerntilsynsførende tager også, hvis det er relevant, hensyn til de synspunkter, som de øvrige tilsynsmyndigheder i tilsynskollegiet har givet udtryk for vedrørende den koncerninterne model.
   5.   Den koncerntilsynsførende fremsender forslaget til afgørelse til de berørte tilsynsmyndigheder og, hvis det er relevant, til kollegiets øvrige medlemmer og deltagere.
   6.   De øvrige berørte tilsynsmyndigheder afgiver en skriftlig udtalelse til den koncerntilsynsførende om forslaget til afgørelse, herunder om de eventuelle vilkår og betingelser, som gælder for forslaget til afgørelse. Den koncerntilsynsførende samler de modtagne udtalelser og fremsender et resumé heraf til de øvrige berørte tilsynsmyndigheder.
   7.   Den koncerntilsynsførende afholder mindst et møde med de øvrige berørte tilsynsmyndigheder for at drøfte forslaget til afgørelse og de afgivne udtalelser. Disse møder kan være fysiske møder eller, hvis alle de berørte tilsynsmøder er enige, møder, som afholdes på anden måde. Drøftelserne tager sigte på at nå til enighed om en fælles afgørelse. Alle de berørte tilsynsmyndigheder bekræfter derefter deres synspunkter og underretter skriftligt den koncerntilsynsførende om deres endelige synspunkter og forbehold.
   Artikel 5
   Endelig afgørelse
   1.   Hvis der træffes en fælles afgørelse, jf. artikel 231, stk. 5, i direktiv 2009/138/EF, skal den koncerntilsynsførende:

               a)

               dokumentere den endelige afgørelse om ansøgningen og om de eventuelle vilkår og betingelser, som gælder for afgørelsen

               b)

               fremsende den endelige afgørelse til alle kollegiemedlemmerne og, hvis det er relevant, til deltagerne sammen med de synspunkter, som de berørte tilsynsmyndigheder har givet udtryk for.

         I det i første afsnit omhandlede tilfælde bekræftes aftalen om den endelige afgørelse skriftligt af repræsentanter for de berørte tilsynsmyndigheder, som har passende beføjelse til at forpligte deres respektive myndigheder.
   2.   Hvis der ikke træffes en fælles afgørelse, jf. artikel 231, stk. 6, i direktiv 2009/138/EF, skal den koncerntilsynsførende:

               a)

               dokumentere den endelige afgørelse

               b)

               dokumentere de i artikel 4, stk. 7, omhandlede synspunkter og forbehold

               c)

               anføre de synspunkter og forbehold, som de relevante berørte tilsynsmyndigheder har givet udtryk for, og, hvis det er relevant, begrunde, hvorfor den koncerntilsynsførende afviger fra disse synspunkter, når denne fremsender et dokument med sin afgørelse, jf. artikel 231, stk. 6, i direktiv 2009/138/EF, til de berørte tilsynsmyndigheder

               d)

               fremsende afgørelsen til de øvrige kollegiemedlemmer og, hvis det er relevant, til deltagerne sammen med de synspunkter og forbehold, som de berørte tilsynsmyndigheder har givet udtryk for.

         Artikel 6
   Underretning om afgørelsen
   1.   Når den endelige afgørelse er truffet, underretter den koncerntilsynsførende omgående ansøgeren om afgørelsen.
   2.   Hvis der gives tilladelse til at anvende den koncerninterne model, angiver den koncerntilsynsførende i afgørelsen:

               a)

               om afgørelsen er en fælles afgørelse, jf. artikel 231, stk. 5, i direktiv 2009/138/EF, eller den er truffet af den koncerntilsynsførende, jf. artikel 231, stk. 6, i direktiv 2009/138/EF

               b)

               begrundelsen for afgørelsen

               c)

               navnene på de tilknyttede selskaber, som er omfattet af den interne model til beregning af koncernens solvenskapitalkrav

               d)

               navnene på de tilknyttede selskaber, som har tilladelse til at anvende den koncerninterne model til beregning af deres solvenskapitalkrav

               e)

               hvis det er relevant, de risici og væsentlige forretningsenheder, som er omfattet af en partiel intern model

               f)

               den dato, hvorfra de i litra c) og d) omhandlede solvenskapitalkrav beregnes ved anvendelse af den koncerninterne model

               g)

               hvis det er relevant, de vilkår og betingelser, som gælder for tilladelsen til at anvende den koncerninterne model, og begrundelsen for disse vilkår og betingelser

               h)

               hvis det er relevant, et krav om, at selskabet udarbejder og fremlægger en plan for udvidelse af den interne models anvendelsesområde, herunder en beskrivelse af planen og planens tidsramme

               i)

               hvis det er relevant, den godkendte integrationsteknik, som skal anvendes til at integrere den partielle interne model i standardformlen til beregning af solvenskapitalkravet.

         3.   Hvis der ikke gives tilladelse til at anvende den koncerninterne model, indføjer den koncerntilsynsførende i afgørelsen en kort beskrivelse af de dele eller aspekter ved den interne model, som ikke opfylder kravene til anvendelse af en koncernintern model, og en tydelig angivelse af de krav, som ikke er opfyldt. Ved underretningen anføres det også, at afslaget ikke er ensbetydende med, at andre krav anses for at være opfyldt.
   Artikel 7
   Ikrafttræden
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. marts 2015.

            På Kommissionens vegne

         Jean-Claude JUNCKER

            Formand

      (1)  EUT L 335 af 17.12.2009, s. 1.

      (2)  Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF (EUT L 331 af 15.12.2010, s. 48).

      (3)  Kommissionens delegerede forordning (EU) 2015/35 af 10. oktober 2014 om supplerende regler til Europa-Parlamentets og Rådets direktiv 2009/138/EF om adgang til og udøvelse af forsikrings- og genforsikringsvirksomhed (Solvens II) (EUT L 12 af 17.1.2015, s. 1)